<classify> Theresia Gasper-Dar es Salaam UONGOZI wa Klabu ya Yanga, umekamilisha maandalizi yakikosi chao kwa ajili ya kuvuna pointi tatu dhidi ya Tanzania Prisons. Timu hizo zitashuka dimbani kesho kuumana, katika mchezowa Kombe la Shirikisho ASFCutakaochezwa Uwanja wa Uhuru, Dar es Salaam. Yanga ilifuzu hatua hiyo, baada ya kuifunga Iringa Unitedmabao 4-0 Uwanja wa Uhuru, wakatiPrisons iliiondosha Mlale FC baada ya kuinyuka mabao 4-0, Uwanja wa SokoineMbeya. Akizungumza na MTANZANIA jana, Mkuu wa Kitengo cha Habarina Mawasiliano wa Yanga, Hassan Bumbuli, alisema hali ya kikosi cha timu yakeiko shwari na kuongeza kuwa ushindi wao wa mabao 3-1 katika mchezo wao uliopitawa Ligi Kuu Tanzania Bara dhidi ya Singida United umepandisha morali ya wachezajiwao. Tupo kambini na leo jana jioni tutaendelea na mazoeziya kujiandaa na mchezo huo, benchi la ufundi limeendelea kukiweka kikosi sawakwani tunakabiliwa na mchezo mgumu na ukifungwa umetoka, alisema. Kuhusu majeruhi Tariq Seif alisema, mshambuliaji huyoanaendelea na mazoezi ya peke yake, wakati beki Kelvin Yondan ambaye hakuchezamchezo dhidi ya Singida kutokana na kuugua kifua, ataangaliwa maendeleo ya afyayale leo kabla ya benchi lao la ufundikuamua kumtumia au la.  <topic>: michezo 